Bilag til Vejledning til provstiudvalgene om brug af provstirevisorerne

# Årshjul til provstiudvalgenes budget, regnskab og revision

Der arbejdes hele tiden i tre spor:

* Budgetter for det kommende år
* Afslutning og godkendelse af det lukkede år
* Opfølgning på forbrug i indeværende år

|  |  |  |  |
| --- | --- | --- | --- |
| **Måneder** | **Budgetter for det kommende år**  | **Afslutning og godkendelse af det lukkede år**  | **Opfølgning på forbrug i indeværende år**  |
| Januar |  |  |  |
| Februar | Provstiudvalget skal senest den 1. februar frigive kirkekassernes budgetter, så Kirkeministeriet kan offentliggøre dem på sogn.dk. Provstiudvalget skal senest den 1. februar frigive provstiudvalgets budget, så Kirkeministeriet kan offentliggøre budgettet på provsti.dk. | Provstiudvalget skal senest den 1. februar frigive kirkekassernes regnskaber, så Kirkeministeriet kan offentliggøre regnskaberne (eksklusiv revisionsprotokollen) på sogn.dk. Provstiudvalget skal senest den 1. februar frigive provstiudvalgskassens regnskab, så Kirkeministeriet kan offentliggøre regnskabet (eksklusiv revisionsprotokollen) på provsti.dk. Dette afslutter regnskabsprocessen for regnskabet (det betyder fx, at regnskabsprocessen for regnskab 2022 afsluttes endeligt d. 1. februar 2024). |  |
| Marts |  |  |  |
| April | Provstiudvalget skal sikre sig, at menighedsrådene senest den 1. april har behandlet regnskaberne for kirkekasserne, og at de er indberettet i Økonomiportalen. Endvidere skal menighedsrådets beslutningsprotokol fra det møde, hvor regnskabet blev behandlet, senest 7 dage efter mødets afholdelse være indlæst i dataarkivet/kirkeportalen. Provstiudvalget skal senest den 1. april aflægge regnskab for provstiudvalgskassen og indberette det i Økonomiportalen. Endvidere skal provstiudvalgets beslutningsprotokol fra det møde, hvor regnskabet blev behandlet, senest 7 dage efter mødets afholdelse være indlæst i dataarkivet/kirkeportalen. | Provstiudvalget skal senest den 15. april udmelde de foreløbige driftsrammer for kirkekasserne for det kommende år. Driftsrammen udmeldes fra provstiernes budgetstøttesystem til Økonomiportalen, men kan ledsages af et brev til menighedsrådene. |  |
| Maj |  |  | Provstiudvalget skal senest den 31. maj have modtaget kvartalsrapporter fra menighedsrådene for 1. kvartal. Provstiudvalget skal senest den 31. maj sende kvartalsrapporten for provstiudvalgskassen for 1. kvartal til stiftsøvrigheden. |
| Juni |  | Provstiudvalget skal sikre sig, at menighedsrådet senest den 15. juni har behandlet budgetbidraget vedrørende det kommende år, har indberettet budgetbidraget i Økonomiportalen samt at beslutningsprotokollen fra menighedsrådsmødet, hvor budgetbidraget blev behandlet, snarest muligt og senest 7 dage efter mødets afholdelse er indlæst i dataarkivet/kirkeportalen.Provstiudvalget skal senest den 15. juni have udarbejdet det foreløbige budget for provstiudvalgskassen. Budgettet udarbejdes i provstiudvalgskassernes økonomisystem og indlæses i Økonomiportalen. Beslutningsprotokollen fra det møde, hvor budgettet blev behandlet, skal senest 7 dage efter mødets afholdelse indlæses i dataarkivet/kirkeportalen. |  |
| Juli |  |  | Provstiudvalget skal senest den 31. august have modtaget kvartalsrapporter fra menighedsrådene for 2. kvartal.Provstiudvalget skal senest den 31. august sende kvartalsrapporten for provstiudvalgskassen for 2. kvartal til stiftsøvrigheden. |
| August |  |  |  |
| September | Provstiudvalget skal senest den 15. september have udmeldt de endelige driftsrammer og anlægsbevillinger for kirkekasserne. Rammerne udmeldes via provstiernes budgetstøttesystem til Økonomiportalen, men kan ledsages af et brev til menighedsrådet. Provstiudvalget fastsætter ligningsbeløbet for provstiudvalgskassen senest den 15. september. | Senest den 15. september skal provstirevisor have revideret kirkekassernes og provstiudvalgskassernes regnskaber fra det foregående år. Provstirevisor lægger erklæring og revisionsprotokollat ind i dataarkivet/kirkeportalen. |  |
| Oktober |  | Senest den 15. oktober skal menighedsrådet have behandlet revisors erklæring og revisionsprotokollen på et menighedsrådsmøde og have forsynet regnskabet med menighedsrådets eventuelle bemærkninger. |  |
| November | Menighedsrådet indberetter senest den 15. november sit budget til provstiudvalget i Økonomiportalen. Menighedsrådets beslutning herom skal indføres i beslutningsprotokollen. Beslutningsprotokollen fra menighedsrådsmødet skal snarest muligt og senest 7 dage efter mødets afholdelse indlæses i dataarkivet/kirkeportalen. Det endelige og af provstiudvalget godkendte budget for provstiudvalgskassen indlæses i Økonomiportalen den 15. november. | Provstiudvalget skal senest den 1. november have behandlet revisors erklæring og revisionsprotokollen på et provstiudvalgsmøde og have forsynet regnskabet med provstiudvalgets eventuelle bemærkninger. Referatet fra provstiudvalgets møde med mødedeltagernes underskrifter lægges ind i dataarkivet/kirkeportalen. Menighedsrådet skal senest den 15. november have modtaget provstiudvalgets godkendelse af det reviderede regnskab.Provstiudvalget skal senest den 15. november have godkendt kirkekassernes reviderede regnskaber under hensyntagen til provstirevisors erklæring og revisionsprotokollen samt menighedsrådets eventuelle bemærkninger hertil. Stiftsøvrigheden godkender det reviderede regnskab for provstiudvalgskassen senest den 15. november under hensyntagen til provstirevisors erklæring og revisionsprotokollen og provstiudvalgets eventuelle bemærkninger hertil. | Provstiudvalget skal senest den 30. november have modtaget kvartalsrapporter fra menighedsrådene for 3. kvartal.Provstiudvalget skal senest den 30. november sende kvartalsrapporten for provstiudvalgskassen for 3. kvartal til stiftsøvrigheden. |
| December |  |  |  |